ຂ່າວສານ
ທ່ານເລຂາທິການໃຫຍ່ ຫງວຽນຝູຈ້ອງ: ລັດຖະບານຈັດຕັ້ງກົງຈັກກະທັດລັດ, ເຄື່ອນໄຫວຢ່າງມີປະສິດທິຜົນເພື່ອພັດທະນາແບບຍືນຍົງ
ຕອນເຊົ້າວັນທີ 11 ສິງຫາ, ຢູ່ສຳນັກງານລັດຖະບານ, ໄດ້ຈັດກອງປະຊຸມທາງອອນລາຍທົ່ວປະເທດຄັ້ງທຳອິດຂອງລັດຖະບານອາຍຸການ 2021 – 2026 ຜັນຂະຫຍາຍມະຕິກອງປະຊຸມໃຫຍ່ທົ່ວປະເທດຄັ້ງທີ XIII ຂອງພັກ ແລະ ມະຕິຂອງສະພາແຫ່ງຊາດຊຸດທີ XV ກ່ຽວກັບການພັດທະນາເສດຖະກິດ-ສັງຄົມໄລຍະ 5 ປີ 2021 – 2025.
ເຂົ້າຮ່ວມ ແລະ ກ່າວຄຳເຫັນຊີ້ນຳທີ່ກອງປະຊຸມ, ທ່ານເລຂາທິການໃຫຍ່ ຫງວຽນຝູຈ້ອງ ສະເໜີໃຫ້ລັດຖະບານອາຍຸການໃໝ່ ຈົ່ງສືບຕໍ່ເສີມຂະຫຍາຍບັນດາຜົນງານຢ່າງໃຫຍ່ຫຼວງ ແລະ ບັນດາບົດຮຽນລ້ຳຄ່າ ເຊິ່ງລັດຖະບານສະໄໝຕ່າງໆບັນລຸໄດ້ໃຫ້ເປັນຢ່າງດີກວ່າອີກ ເພື່ອປະຕິບັດບັນດາເປົ້າໝາຍ, ໜ້າທີ່ກອງປະຊຸມໃຫຍ່ຄັ້ງທີ XIII ຂອງພັກກອມມະນິດຫວຽດນາມ, ກອງປະຊຸມສູນກາງພັກກອມມູນິດຫວຽດນາມ ຄັ້ງທີ 3 ແລະ ກອງປະຊຸມຄັ້ງປະຖົມມະເລິກສະພາແຫ່ງຊາດຊຸດທີ XV ໄດ້ວາງອອກຢ່າງມີໄຊ.
“ສຸມໃສ່ໃຫ້ບຸລິມະສິດ 6 ໜ້າທີ່ຈຸດສຸມ ແລະ 3 ຂອດບຸກທະລຸຍຸດທະສາດເພື່ອພັດທະນາປະເທດຊາດຢ່າງວ່ອງໄວ ແລະ ຍືນຍົງກວ່າ ບົນພື້ນຖານເພີ່ມທະວີສະຖຽນລະພາບບົນພື້ນຖານຮັກສາເສດຖະກິດມະຫາພາກໃຫ້ເປັນປົກກະຕິ, ພັດທະນາເຕັກໂນໂລຊີ ແລະ ປ່ຽນແປງໃໝ່ປະດິດຄິດສ້າງ, ເສີມຂະຫຍາຍຄວາມສາມາດບົ່ມຊ້ອນ, ທ່າແຮງຂອງປະເທດຊາດຢ່າງສຸດຂີດ; ສ້າງໂຄງປະກອບພື້ນຖານເສດຖະກິດ ຕິດພັນກັບການປ່ຽນແປງໃໝ່ຮູບແບບການເຕີບໂຕ; ປະຕິບັດບັນດາມາດຕະການແກ້ໄຂຜົນກະທົບຂອງໂລກລະບາດໂຄວິດ-19 ຢ່າງຄົບຊຸດ, ມີປະສິດທິຜົນ; ເອົາໃຈໃສ່ປົກປັກຮັກສາສິ່ງແວດລ້ອມ ແລະ ການຮັບມືກັບການປ່ຽນແປງຂອງດິນຟ້າອາກາດ; ເພີ່ມທະວີການປ້ອງກັນຊາດ, ປ້ອງກັນຄວາມສະຫງົບ; ເດັດດຽວ, ຢືດໝັ້ນການຕໍ່ສູ້ປົກປັກຮັກສາເອກະລາດ, ອະທິປະໄຕ, ເອກະພາບ, ຜືນແຜ່ນດິນອັນຄົບຖ້ວນຂອງປະເທດຊາດ ແລະ ຮັກສາສະພາບແວດລ້ອມແຫ່ງສັນຕິພາບ, ສະຖຽນລະພາບເພື່ອພັດທະນາປະເທດຊາດ; ເປັນເຈົ້າການ, ຕັ້ງໜ້າເຊື່ອມໂຍງເຂົ້າກັບສາກົນ, ຍົກສູງປະສິດທິຜົນວຽກງານການຕ່າງປະເທດ ແລະ ທີ່ຕັ້ງບົດບາດ, ອິດທິພົນຊື່ສຽງຂອງຫວຽດນາມ ໃນເວທີສາກົນ”.
(ແຫຼ່ງຄັດຈາກ VOV)